Tatoeba sentences — language code: kmr
Em di mal, dibistan û karên xwe de van amûran bi kar tînin.
Ev amûr jiyana me hêsantir dikin.
Ev amûrên teknîkî dibin du beş.
Hin ji wan ji bo têkiliyên navbera mirovan e.
Hin ji bo ragihandinê ne.
Hin jî ji bo fêrbûn û pêşketinê tên bikaranîn.
Televizyon, amûra ragihandinê ya herî zêde tê bikaranîn.
Televizyon hem amûra guhdarkirinê, hem jî ya dîtinê ye.
Radyo, tenê amûra guhdarkirinê ye.
Dema li televizyonê temaşe dikin, dengê wê zêde bilind nekin.
Demeke dirêj lê temaşe nekin.
Nêzîkî televizyonê rûnenin.
Li radyoyê jî bi dengekî bilind guhdar nekin.
Em li bernameyên ku em sûdê jê bigrin, temaşe bikin.
Kombers û telefon jî pir tên bikaranîn.
Têkiliyên me bi kesên dûr re, bi van amûran çêdibin.
Bi rêya internêtê em dikarin xwe bigihînin her deverê.
Di heman demê de ji bo xwendin û lêkolînan tiştekî baş e.
Dema me wenda dike, hem jî tendirustiya me xirab dike.
Dema telefon di şarjê de be, axaftin metirsîdar e.
Divê em telefonê ji şarjê derxin û biaxifin.
Ji bo tendirustiya laşê me, pêwîst e.
Dema ku em bi van amûran bilîzin, xwe zêde xwar nekin.
Rast rûnin.
Kovar, rojname û pirtûk jî amûrên ragihandinê ne.
Bi xwendina wan em xwe bi pêş dixin.
Name, faks û telgraf jî amûrên ragihandinê ne.
Em amûra televizyonê çawa bi kar tînin?
Em amûra telefonê çawa bi kar tînin?
Dema ku em van amûran bi kar tînin, li çi baldar bin?
Em ê di vê waneyê de, rengên resen û yên dariştî nas bikin.
Her wiha bi rêya tevlihevkirina rengan, rengên nû saz bikin.
Divê tevgera pênûsê di heman aliyî de be.
Divê xêzên rengan dernekevin derveyî teşeyê.
Wênesazê jîr, li van her du teşeyên li jêr baş binêre.
Paşê li ser lênûsa wênesaziyê teşeyekî saz bike.
Hewil bide ku tu bi rêbazê rast rengîn bikî.
Werdek, firindeyeke bejavî ye, gelek rengên wê hene.
Ka em bi hev re wê nas bikin û fêrî nîgarkirina wê bibin.
Kîso, lawirekî ciyawaz e, dikare xwe di qalikê xwe de veşêre.
Pinpinîk, bi rengên xwe yên cihêreng tê naskirin.
Di vê waneyê de, em ê fêrî nîgarkirina xalxalokê bibin.
Welatê me bi simbilên zêrîn, zengîn e.
Dar, xwedî berhem û xweşikbûnekê ye.
Ka em fêrî nîgarkirina wê bibin.
Ji çargoşeyê, em dikarin rûyekî çêbikin.
Ji bo ku em dema xwe bi rêkûpêk bikin, demjimêr pêwîst e.
Wênesazê behremend, li teşeyê li jêr binêre.
Paqijî, ji bo tendirûstiya me û xweşikbûna derdorê, pêwîst e.
Gelek cureyên sebzeyan hene.
Sebze, ji bo avakirina laşê me xwedî giringiyeke pir mezin in.
Bi rohilatê re, rojeke nû dest pê dike.
Kaxezên kolacê, pênûsa risas, jêbir û cawbir.
Pêwîst e xwendekar bi awayekî rêxistinkirî herin.
Ji polê dakevin qada dibistanê.
Bi awayekî guncaw li gorî rêbaza germkirinê, bên belavkirin.
Di vê pêvajoyê de germkirin bi sê cureyan tê kirin.
Armanca germbûnê ew e ku xwendekar ji aliyê laş ve bê amadekirin.
Germkirin di waneyê de xwedî taybetiyeke mezin e.
Laşê xwendekar ên jiyangîr û lebatî, divê baş werin amadekirin.
Bi armanca zêdekirina nermbûna wan, divê baş werin germkirin.
Çalakiyeke serbest e ku xwendekar di dawiyê de, pêk tînin.
Armanc jê zêdekirina amadekirina wan e.
Ev beş, tevger û berjengên guncaw digire nava xwe.
Em di cihê xwe de bimeşin.
Em ê di cihê xwe de bimeşin.
Em di cihê xwe de, xwe çeng bikin.